Beysbol formasi. Beysbol formasi beysbol oʻyinchilari, murabbiylar va menejerlar tomonidan kiyiladigan forma turidir. Koʻpgina beysbol formalarida ularni kiygan oʻyinchilarning ismlari va forma raqamlari mavjud, bu esa odatda oʻyinchilarni bir-biridan farqlash uchun formaning orqa qismida yozilgan boʻladi. Beysbol koʻylaklari (maykalar), shimlar, oyoq kiyimlar, paypoqlar, bosh kiyimlar va qoʻlqoplar beysbol formasining bir qismi hisoblanadi. Koʻpgina formalarda oʻyinchilar, rasmiy insonlar va tomoshabinlarga 2 ta jamoani bir-biridan ajratib tanib olishga yordam beruvchi turli xil logotiplar va ranglar mavjud. Beysbol formasini birinchi marta 1849-yilda New York Knickerbockers Baseball Club jamoasi kiygan. Bugungi kunda beysbol formalari ishlab chiqarish va ularni sotish orqali Oliy liga jamoalari katta miqdorda daromad qilmoqda Tarixi. Dastlabki kelish chiqishi. Nyu-York Knickerbockers jamoasi 1849-yil 4-aprelda koʻk jundan tikilgan shim, oq flanel koʻylaklar va somon shlyapalardan iborat formada maydonga oʻyinga tushgan birinchi beysbol jamoasi edi. Tez orada maxsus beysbol formasini kiyish amaliyoti keng tarqaldi va 1900-yilga kelib barcha asosiy Beysbol Ligasi jamoalari bu amaliyotga moslashdi. 1882-yilda formalarning asosiy qismi oyoqdan tizzagacha boʻlgan paypoqlarni oʻz ichiga olgan va bu bir jamoani boshqasidan ajratib olish maqsadida foydalanilgan. Formalarning oʻzi esa beysbol pozitsiyalarini aks ettiruvchi turli xil ranglar va belgilarga ega edi. 1880-yillarning oxirlariga kelib National Leauge ning Detroit Wolveriness,Washington Nationals va American Association ning Brooklyn Bridegrooms jamoalari birinchi boʻlib chiziqli forma kiyishni boshlab berishdi. Oʻz uyida va safarda kiyiladigan formalar. 19-asrning oxirlariga kelib, jamoalarda ikki xil beysbol formasi bor edi, birini oʻzlarining beysbol stadionidalarida oʻynaganda, boshqasini esa safarda oʻynaganda kiyardilar. Oʻz uylarida oq rangli, safarda esa kulrang, toʻq koʻk yoki qora rangli forma kiyish odatiy holga aylangan edi. Bunga 1907-yilda safar formasi uchun koʻk belgidan foydalanishni boshlagan Brooklyn Superbas jamoasi misol boʻla oladi. Kepkalar yoki boshqa turdagi koʻzni soya qilib turuvchi bosh kiyimlar oldindan beysbol formalaring bir qismi boʻlib kelgan. 1840-yillardan 1870-yillargacha beysbolchilar har xil turdagi shlyapalar kiyib yurishar yoki baʼzida bosh kiyimsiz ham yurishar edi, chunki bosh kiyim kiyish haqida hech qanday rasmiy qoida yoʻq edi. Masalan, boating caps, jockey caps, cycling caps va ustki tomoni tekis va qirrali boʻlgan straw hats shular jumlasidan edi. Brooklyn Excelsiors jamoasi 1860-yillarda oʻziga xos yumaloq tepali, zamonaviy beysbol qalpoqchasini kiygan birinchi jamoa edi. Yigirmanchi asrning boshlariga kelib, bu turdagi qalpoqlar keng tarqalgan edi, biroq New York Giants jamoasi 1916-yilda va Pittsburgh Pirates jamoasi 1979-yilda ustki tomoni tekis boʻlgan bosh kiyimni qayta tiklashga harakat qilishdi. Vaqt oʻtishi bilan oʻyinchining koʻzlarini quyosh nuridan himoya qilish uchun bosh kiyim oldi tomoni biroz kattalashtirilgan. Soʻnggi paytlarda esa, oʻyinchilar sovuq havoda quloqlarni yopib turadigan bosh kiyimlar kiyishgan.